《陪陈睡乡如先墓致祭》
明代·湛若水

晓雨净炎氛，疏云霭朝阳。与子誓言迈，肩舆鸣相将。

山花向人笑，好鸟翱还翔。景物虽可乐，悲怀翻感伤。

引望埋玉处，白云起荷塘。墓草忽已青，岁序易炎凉。

感君絮酒意，中心讵能忘。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。